Μαύρο Ρόδο

Μαύρο Ρόδο είναι ο τίτλος μιας ελληνικής δραματικής τηλεοπτικής σειράς που προβλήθηκε από το Mega τη σεζόν 2022–2023. Η σειρά είναι βασισμένη στο ομώνυμο μυθιστόρημα της Ελένης Καπλάνη σε προσαρμογή του Γιώργου Κρητικού (και της Στέλλας Βασιλαντωνάκη), ενώ τη σκηνοθεσία ανέλαβε ο Κώστας Αναγνωστόπουλος. Πρωταγωνιστές ήταν η Φωτεινή Παπαθεοδώρου (σε πρώτη τηλεοπτική εμφάνιση) και ο Μιχαήλ Ταμπακάκης, ενώ απαρτιζόταν επίσης από την Κατερίνα Διδασκάλου, τον Λεωνίδα Κακούρη, τον Γεράσιμο Σκιαδαρέση, τον Γιάννης Κουκουράκη και τη Θεοφανία Παπαθωμά.

Η σειρά προβαλλόταν τρεις φορές την εβδομάδα (Κυριακή έως Τρίτη στις 22:30), αλλά λόγω της επιτυχίας που σημείωσε αύξησε τις μέρες προβολές μέσα σ' έναν μήνα (Κυριακή έως Τετάρτη στις 22:40), καθώς και με την αλλαγή της χρονιάς (Κυριακή έως Πέμπτη στις 22:50).

 Επισκόπηση σειράς 
ΚύκλοςΕπεισόδιαΑ' ΠροβολήΠρεμιέραΦινάλε11413 Οκτωβρίου 20226 Ιουλίου 2023

 Υπόθεση 
Η αδελφή Ελισάβετ, κατά κόσμον Άννα Βελιώτη, είναι 22 χρονών και είναι δόκιμη μοναχή  στο μοναστήρι του Αγίου Γεωργίου του Σκαμνά. Το μοναστήρι βρίσκεται έξω από την Γερακιανή, όπου είναι και ο τόπος καταγωγή της. Η Ελισάβετ βρίσκεται στο μοναστήρι από 12 χρονών, μετά από κάποια τραγικά γεγονότα που την "σημάδεψαν" και την έκαναν να φοβηθεί τον κόσμο και να κλειστεί στο μοναστήρι μαζί με την θεία της, Αυξεντία, που είναι και εκείνη μοναχή.

Ένας σεισμός αναγκάζει τις μοναχές να αφήσουν προσωρινά το μοναστήρι. Έτσι, η Ελισάβετ αποφασίζει να επιστρέψει στο πατρικό της για αυτό το διάστημα. Την ίδια χρονική περίοδο, έρχεται εκεί και η παρέα της ετεροθαλούς αδελφή της, Όλγας, που ανάμεσα τους βρίσκεται και ένας επιπόλαιος πλούσιος όμορφος νεαρός άνδρας και συνηθισμένος να παίρνει πάντα αυτό που θέλει, ο Πέτρος Καστρινός, ο οποίος μόλις την αντικρίζει την ερωτεύεται και βάζει σκοπό να την κερδίσει. Από πλευράς της, η Ελισάβετ νιώθει κάτι να αλλάζει μέσα της και αρχίζει να νιώθει διαφορετικά πρωτόγνωρα συναισθήματα και αντιλαμβάνεται κάτι που δεν το είχε ξανανιώσει ποτέ σαν γυναίκα και ο Πέτρος μπήκε στην ζωή της για την κάνει να το νιώσει. Όμως, εκείνη είναι τρομοκρατημένη και μπερδεμένη γιατί όλα όσα θεωρούσε δεδομένα στην ζωή της αλλάζουν και τώρα δεν είναι σίγουρη για το τι θέλει να κάνει στην ζωή της. Να ακολουθήσει τον δρόμο της καρδιάς της ή την μοναστική ζωή που τη ξέρει και την έχει συνηθίσει;

Στο τέλος, η Ελισάβετ ακούει την φωνή της καρδιάς της επιλέγοντας να αφήσει το μοναστήρι και να παντρευτεί τον Πέτρο, με τον οποίον αποκτά ένα κοριτσάκι.

 Διανομή ρόλων 
 Πρωταγωνιστές 
ΗθοποιόςΡόλοςΦωτεινή ΠαπαθεοδώρουΕλισάβετ (Άννα Βελιώτη)Μιχαήλ ΤαμπακάκηςΠέτρος ΚαστρινόςΛεωνίδας ΚακούρηςΘέμης ΚαστρινόςΚατερίνα ΔιδασκάλουΗγουμένη ΦιλαρέτηΓιάννης ΚουκουράκηςΒίκος (Βικέντιος Μαριάς)Γεράσιμος ΣκιαδαρέσηςΛευτέρης ΒελιώτηςΘεοφανία ΠαπαθωμάΠολυξένη Βελιώτη

 Βασικό Καστ 
ΗθοποιόςΡόλοςΝεφέλη ΚουρήΑλεξία ΚαστρινούΝίκος ΚουκάςΓεράσιμος ΔημακούληςΣοφία Σεϊρλήμοναχή ΑυξεντίαΜυρτώ Αλικάκημοναχή ΚασσιανήΗλέκτρα ΝικολούζουΑγγελική Σπηλιώτη-ΚαστρινούΛουκία ΠαπαδάκηΚύρα ΣπηλιώτηΝίκος ΓκέλιαΣαράντος ΔιακοσάββαςΕλένη ΚαρακάσηΕυτυχία ΔημακούληΕυθαλία ΠαπακώσταΌλγαΝίκος ΠολυδερόπουλοςΣταυρίνος ΜπόγρηςΛεωνίδας ΜαράκηςΓιώργος ΜπόγρηςΔρόσος ΣκώτηςΜανόλης ΔημακούληςΜαρία-Νεφέλη ΔούκαΓιάννα ΔημακούληΠένυ ΑγοραστούΤασούλαΝικολάκης ΖεγκίνογλουΛουκάς ΜπαϊράμηςΣίσσυ ΤουμάσηΘάλεια ΚορωναίουΜιχάλης ΑρτεμισιάδηςΠαναγιώτης ΒλάχοςΔημήτρης ΠαπαβασιλείουΦραγκίσκος ΧατζόπουλοςΚατερίνα ΜαούτσουΝατάσα ΣτεργίουΛευτέρης ΤσάτσηςΜητροπολίτης Χρυσόστομος

 Επαναλαμβανόμενες συμμετοχές 
 Τάσος Τζιβίσκος – Παράσχος Μανωλέας
 Μαρία Εγγλεζάκη – μοναχή Ξανθίππη
 Ήρα Ρόκου – μοναχή Θεοδότη
 Φανή Καταβέλη – μοναχή Γαλήνη
 Ανδρέας Ζήκουλης – Μήτσος
 Δημήτρης Τοπαλίδης – Γιαννίκος
 Λένα Παπαληγούρα – Ισμήνη Βελιώτη
 Θοδωρής Μεταξάς – Θοδωρής Μεταξάς
 Θάνος Χρόνης – Δαμαλάς
 Νίκος Ντάλας – Στέλιος Διακοσάββας

 Παραπομπές